Terviseameti avalike suhete juht Iiris Saluri märkis, et ülemiste hingamisteede nakkustesse haigestumine tõusis möödunud nädalal varasemaga võrreldes pisut, 355-lt 398 peale.
Kogu riigis oli viirusnakkustesse haigestumisi 7372 ja grippi registreeriti 1135 korral.
Terviseamet soovitab viirusnakkuste põdejatel koju jääda ja ennast terveks ravida, kuna haigestunu võib teisi nakatada kuni seitse päeva. Haigena tegutsemine kurnab ka organismi.
Nakatumisest hoidumiseks tuleb vältida rahvarohkeid kohti ja pesta tihti käsi.